Allamanda

se egen seksjon

Allamanda er ei planteslekt i gravmyrtfamilien.

Artene er eviggrønne busker med opprett eller krypende vekst. Bladene er motsatte eller kransstilte. De store, duftende blomstene sitter i endestilte halvskjermer. Kronen er som regel gul og har fem fliker som overlapper til venstre. Insekter og kolibrier pollinerer blomstene. Frukten er en rund, tornete, tokamret kapsel med mange frø.

De 12–15 artene er naturlig utbredt i Neotropis fra Mexico til Argentina. Allamanda er populære hageplanter i varme land og finnes naturalisert i de fleste tropiske områder. I kaldere strøk brukes de innendørs som potteplanter, men de er avhengige av fuktig luft og bør dusjes ofte.

Arter 

 Allamanda angustifolia
 Allamanda blanchetii
 Allamanda calcicola	
 Allamanda cathartica
 Allamanda doniana	
 Allamanda laevis
 Allamanda martii
 Allamanda nobilis
 Allamanda oenotherifolia	
 Allamanda polyantha	
 Allamanda puberula	
 Allamanda schottii	
 Allamanda setulosa	
 Allamanda thevetifolia	
 Allamanda weberbaueri

Galleri

Litteratur

Eksterne lenker 
 

Gravmyrtfamilien
Arter formelt beskrevet i 1771
Planter formelt beskrevet av Carl von Linné